"אלאדין"
הפקת כתוביות: אולפני אלרום
"‏אני בא מארץ רחוקה,‏
"‏שם נודדות שיירות הגמלים.‏
"‏ארץ מישורית ורחבת ידיים,‏ שחם בה כפליים.‏
"‏קצת ברברית,‏ אבל אין כמו בבית.‏
"‏רוח קדים ממזרח,‏ והשמש מסוף מערב,‏
"‏וחולות עד קצה העין.‏
"‏בואו נא,‏ אם תרצו,‏ על שטיח קפצו
"‏ונמריא אל לילות ערב.‏
"‏לילות ערב
"‏כמו הימים,‏
"‏לעתים די קרובות הם חמים עד מאוד.‏
"אבל בהחלט נפלאים.‏"
"‏לילות ערב תחת ירח ערבי.‏
"‏מי שלא ייזהר,‏ ייפול ברשתם חיש מהר,‏
"‏שם בדיונות,‏ בין החולות.‏"‏
סלאם וערב טוב לך,‏ ידידי הנכבד.‏
התקרב מעט.‏
קצת קרוב מדי.‏
ברוך הבא לאגרבה.‏
עיר המסתורין.‏
עיר קסומה.‏
הסחורה המשובחת ביותר בצד הזה של הירדן.‏
ראה.‏ גם נרגילה,‏ גם קומקום לקפה,‏ וגם מכין צ'יפס.‏
בלתי שביר.‏
נשבר.‏
ראה את זה.‏ מעולם לא ראיתי אחד שלם.‏
"קופסאות ים המלח" הנודעות.‏ הקשב.‏
עדיין שמיש.‏
חכה,‏ אל תלך.‏
אני רואה שאתה מתעניין רק בחפצים נדירים במיוחד.‏
חושבני,‏ אם כן,‏ שתבוא על שכרך.‏
אל תלך שולל אחר החזות הפשוטה.‏
"‏אל תסתכל בקנקן,‏ אלא במה שיש בו.‏"‏
זו אינה מנורה רגילה.‏ היא שינתה את חייו של איש צעיר.‏
איש צעיר,‏ שבדומה למנורה,‏ היה בו יותר משנגלה לעין.‏
יהלום בלתי מלוטש.‏
תחפוץ לשמוע את הסיפור?‏ הוא נפתח בלילה אפל.‏
כשאדם אפל רקם בלבו מזימה אפלה.‏
איחרת.‏
אלפי התנצלויות,‏ אדוני ארך האפיים.‏
הבאת אותה?‏ - ‏נאלצתי לשסף כמה גרונות.‏
אך השגתי אותה.‏
האוצר.‏
אל דאגה,‏ ידידי העוקצני.‏
תקבל את מה שמגיע לך.‏ - ‏מה שמגיע לך.‏
מהר,‏ בעקבות השובל.‏
מהר יותר.‏
סוף סוף,‏ לאחר שנים כה רבות.‏
מערת הקסמים.‏ - ‏מערת הקסמים.‏
בחיי אללה.‏
כעת,‏ זכור.‏ הבא אליי את המנורה.‏
שאר האוצר שלך הוא,‏ אך המנורה -‏ שלי.‏
המנורה.‏
בחיי,‏ איפה מצאת את הטמבל הזה?‏
מי מפריע את מנוחתי?‏
אני הוא.‏ גאזים.‏
גנב פשוט.‏
דע.‏ אדם אחד בלבד רשאי להיכנס.‏
אדם שמעלותיו חבויות עמוק בקרבו.‏ יהלום בלתי מלוטש.‏
למה אתה מחכה?‏ קדימה,‏ היכנס.‏
צא ומצא את היהלום הבלתי מלוטש.‏.‏.‏
אני לא מאמין.‏ אני פשוט לא מאמין.‏
בחיים לא נשיג את המנורה הטיפשית הזאת.‏ תשכח מזה.‏
תראה אותי.‏ אני עצבני כל כך שאני משיר נוצות.‏
סבלנות,‏ יאגו.‏
מסתבר שגאזים לא היה האדם הראוי.‏
איזו הפתעה.‏.‏.‏
אני תכף חוטף התקף לב,‏ ומת מרוב הפתעה.‏
מה נעשה?‏ יש לנו בעיה גדולה.‏
כן.‏
אדם אחד בלבד רשאי להיכנס.‏
עליי למצוא אותו,‏ את היהלום הבלתי מלוטש.‏
עצור,‏ גנב!‏
אכרות את שתי ידיך,‏ עכברוש עלוב.‏
כל זה בגלל כיכר לחם?‏
הנה הוא.‏ - ‏לא תתחמק בקלות.‏
אתה חושב שזה היה קל?‏
שניכם,‏ לשם.‏ ואתה,‏ אחריי.‏ נמצא אותו.‏
בוקר טוב,‏ גבירותיי.‏ -‏התחלנו להסתבך בצרות מוקדם היום.‏
מה,‏ אלאדין?‏
צרות?‏ מה פתאום?‏ רק אם יתפסו אותי.‏
תפסתי אותך.‏ - ‏אני בצרות.‏
והפעם.‏.‏.‏
תזמון מושלם,‏ אבו.‏ כרגיל.‏
קדימה,‏ נסתלק מכאן.‏
"‏צעד אחד לפני התור ללחם.‏
"‏כפסע מלהב החרב.‏
"‏אני גונב,‏ רק מה שאיני יכול לקנות.‏
"‏כלומר,‏ הכול.‏
"‏זינוק אחד לפני אנשי החוק.‏
"‏זה הכול,‏ וזה די מסוכן.‏
"‏לחבר'ה האלה לא אכפת שאני תפרן.‏"‏
פרחח.‏ - ‏חתול אשפתות.‏
נבל.‏ - ‏מגיע לך.‏
"‏רק חטיף קטן לדרך,‏ ידידיי.‏
"‏טלטלו בכוח,‏ הוא ייפול ודי.‏
"‏הבנתי את הרמז,‏ אני בחור מציאותי.‏
"‏אתה חברי היחיד,‏ אבו.‏ - ‏מי?‏
"‏עצוב שאלאדין לתחתית הגיע.‏
"‏אחוזי הפשיעה עלו במפתיע.‏
"‏הייתי מאשימה את ההורים,‏ אלא שהוא יתום.‏
"‏גונב כדי לאכול,‏ אוכל כדי לחיות.‏
אסביר לך פעם כשיהיה לי זמן.‏
"‏צעד אחד לפני השוטר המצוי,‏ כפסע לפני התהום.‏
"בפעם הבאה אשתמש בשם בדוי.‏" - ‏הנה הוא.‏
"‏צעד אחד לפני השומר הקרוב,‏ זינוק אחד מעל העדר.‏
"אני חושב שאצא לטיול ברחוב.‏"
עצור,‏ גנב.‏ - ‏ונדל.‏
אבו.‏ - ‏איזה סקנדל!‏
"‏לא בחיפזון,‏ חביביי.‏
"‏הוא די מתוק בעיניי.‏
"‏גונב כדי לאכול,‏ אוכל כדי לחיות.‏
"אחרת היינו מסתדרים בחברות.‏" - ‏טעות.‏
תפסו אותו.‏
יש לו פגיון.‏
מטומטמים.‏ גם לנו יש פגיונות.‏
"‏צעד אחד לפני שעטת הפרסות.‏ איני מתכוון לוותר.‏
"‏תעלול אחד לפני האסון,‏ הם זריזים,‏ אך אני מהיר יותר.‏
"‏זהו זה,‏ מלאכתי כאן הסתיימה,‏ אחלו לי נחיתה נעימה.‏
"כעת עליי לקפוץ!‏"
"‏כרים המטורף.‏ זבל בהמות במבצע"‏
וכעת,‏ אפנדי נכבד,‏ נסעד את לבנו.‏
קחו.‏ אל תתביישו.‏
הו,‏ לא.‏
הוא ודאי בדרכו לארמון.‏
מחזר נוסף שמבקש את ידה של הנסיכה.‏
סורו מדרכי,‏ פרחחים מזוהמים.‏
לו הייתי עשיר כמוך,‏ הייתי רוכש לי דרך ארץ.‏
אלמד אותך מהי דרך ארץ.‏
הבט,‏ אבו.‏ לא בכל יום רואים חמור רוכב על סוס.‏
שתוק,‏ כלב חסר ערך.‏
נולדת ברחוב ותמות ברחוב.‏
ורק הפרעושים יתאבלו עליך.‏
אני לא מצורע.‏ ואין לי פרעושים.‏
בוא,‏ אבו.‏ נלך הביתה.‏
"‏פרחח,‏ כלב מצורע.‏
"‏אני לא קונה את ההגדרה.‏
"‏לו רק יתבוננו בי מקרוב,‏
"‏האם יראו רק ילד רחוב?‏
"‏לא ולא.‏
"‏הם יגלו.‏.‏.‏
"שיש בי הרבה יותר מכך.‏"
יום יבוא,‏ אבו,‏ והדברים ישתנו.‏
נהיה עשירים,‏ נגור בארמון,‏ וכל בעיותינו ייפתרו.‏
מעולם לא עלבו בי כך.‏ - ‏הנסיך אחמד.‏.‏.‏
אתה כבר עוזב?‏
בהצלחה עם החתונה.‏
יסמין.‏.‏.‏
יסמין!‏
תיפח רוחי,‏ ראג'ה.‏
זו הסיבה שהנסיך אחמד ברח מכאן כל עוד רוחו בו.‏
אבא.‏ ראג'ה פשוט השתעשע אתו.‏ נכון,‏ ראג'ה?‏
פשוט השתעשעת עם הנסיך המגונדר והעסוק בעצמו.‏
יקירתי,‏ את חייבת להפסיק לפסול את כל המחזרים.‏
החוק קובע שעלייך להינשא לנסיך עד יום הולדתך הבא.‏
החוק שגוי.‏ - ‏נותרו לך רק עוד שלושה ימים.‏
אבא,‏ אני שונאת לפעול מתוך כפייה.‏
אם אתחתן בכלל,‏ אני רוצה להתחתן מאהבה.‏
יסמין,‏ זה לא רק החוק.‏
אני לא אחיה לנצח ו.‏.‏.‏
אני רוצה להיות בטוח שיהיה מי שידאג לך.‏
מי שיטפל בך.‏ - ‏אנא,‏ נסה להבין.‏
מעולם לא עשיתי דבר בעצמי.‏ מעולם לא היו לי חברים אמתיים.‏
מלבדך,‏ ראג'ה.‏
מעולם לא יצאתי מחוץ לחומות הארמון.‏
אבל,‏ יסמין,‏ את נסיכה.‏
אולי אני כבר לא רוצה להיות נסיכה.‏
ישמרנו אללה מבנות כאלו.‏
אינני יודע כיצד נעשתה כזאת.‏ אמה לא הייתה בררנית כמוה.‏
ג'אפר,‏ יועצי הנאמן.‏
אני זקוק נואשות לעצתך הנבונה.‏
חיי הם קודש לשירותך,‏ מלכי.‏
זו פרשת המחזרים.‏ יסמין מסרבת לבחור לה בעל.‏
אני אובד עצות.‏ - ‏אובד עצות.‏
קחי קרקר,‏ פולי יפתי.‏
הוד מלכותו יודע את הדרך ללבן של חיות מטופשות.‏
ובכן,‏ ייתכן שאוכל לרקוח פתרון לבעיה כבדת משקל זו.‏
אם מישהו יכול לעזור,‏ זה אתה.‏
אך לשם כך אזדקק ליהלום הכחול הקסום.‏
הטבעת שלי?‏
אך היא נכס משפחתי עתיק יומין.‏ - ‏היא חיונית למציאת מחזר.‏
אל דאגה.‏ הכול יבוא על מקומו בשלום.‏
היהלום.‏
הנה,‏ ג'אפר.‏ כל מה שאתה צריך.‏
אתה רב חסד,‏ שליטי.‏
וכעת רוץ לדרכך לשחק בצעצועיך.‏
זה יהיה נחמד.‏
אני לא יכול לעמוד בכך יותר.‏
אם אצטרך לאכול עוד קרקר עבש אחד.‏.‏.‏
הירגע,‏ יאגו.‏
בקרוב אהיה אני הסולטאן,‏ ולא השוטה רפה השכל הזה.‏
ואז אני אתקע קרקרים במורד גרונו.‏
אני מצטערת,‏ ראג'ה.‏
אך איני יכולה להישאר כאן ולהניח לאחרים לנהל את חיי.‏
אתגעגע אליך.‏
היה שלום.‏
תפוזי יפו.‏.‏.‏
בסדר,‏ אבו.‏ קדימה.‏
טעם את זה.‏ בלוטות הטעם שלך יפצחו בשיר ובמחול.‏
סלק את כפותיך.‏
חתיכת.‏.‏.‏ הסתלק מכאן,‏ קוף מטונף.‏
ביי ביי.‏
כל הכבוד,‏ אבו.‏
ארוחת הבוקר מוכנה.‏
גבירה יפה,‏ קני כד.‏ מבחר כדי כסף ונחושת.‏
תמרים.‏ תמרים ותאנים.‏ תמרים ופיסטוק חלבי.‏
הגברת מעוניינת בשרשרת?‏ שרשרת יפה לגברת יפה.‏
דגים טריים.‏ ישר מן הנהר.‏
לא,‏ לא תודה.‏
סלח לי.‏
אני מצטערת.‏
הלו?‏
אתה ודאי רעב.‏ בבקשה.‏
אני מקווה שיש לך כסף לשלם על כך.‏ -‏לשלם?‏
איש לא גונב מעגלתי.‏
צר לי,‏ אדוני.‏ אך אין לי כסף.‏ -‏גנבת!‏
אנא.‏ אם תשחרר אותי,‏ אבקש מהסולטאן שישלם לך.‏
את יודעת מה העונש על גניבה?‏ - ‏לא,‏ אנא.‏
תודה לך,‏ אדון חביב.‏ אני כה שמח שמצאת אותה.‏
חיפשתי אותך כל הבוקר.‏ - ‏מה אתה עושה?‏
שתפי אתי פעולה.‏ - ‏אתה מכיר את הנערה הזאת?‏
לצערי,‏ כן.‏ היא אחותי.‏
היא קצת משוגעת.‏ -‏היא אמרה שהיא מכירה את הסולטאן.‏
היא חושבת שהקוף הוא הסולטאן.‏
הו,‏ סולטאן נכבד,‏ כיצד אוכל לשרת אותך?‏
עצוב,‏ לא כן?‏
אך לא נגרם כל נזק.‏
בואי,‏ אחותי.‏ הגיע הזמן ללכת לרופא.‏
שלום,‏ דוקטור.‏ מה שלומך?‏ - ‏לא,‏ לא הרופא הזה.‏
בוא,‏ סולטאן.‏
מה.‏.‏.‏ מה?‏
חזרו הנה,‏ גנבים.‏
עם כל הכבוד הראוי,‏ הוד גועליותך,‏
לא נוכל לחכות לסערה אמתית?‏
אל תעייף את עצמך בדיבורים,‏ יאגו.‏ מהר יותר.‏
כן,‏ הוד רשעותך!‏
היפתחו,‏ חולות הזמן.‏
הראו לי את האחד הרשאי לבוא בשערי המערה.‏
כן,‏ כן.‏
הנה הוא.‏ היהלום הבלתי מלוטש.‏
הוא?‏ זה הליצן שאנחנו מחכים לו?‏
הבה נשלח את השומרים לזמנו לארמון.‏
מה דעתך?‏ - ‏נפלא.‏
כמעט הגענו.‏
ברצוני להודות לך שעצרת את האיש הזה.‏
אין בעיה.‏
זאת הפעם הראשונה שלך בשוק,‏ מה?‏
זה בולט כל כך?‏
את בולטת למדי.‏ כלומר.‏.‏.‏
אינך יודעת עד כמה אגברה עלולה להיות מסוכנת.‏
אני לומדת מהר.‏
בואי.‏ מכאן.‏
היזהרי על הראש.‏ זהירות.‏
כאן אתה חי?‏ - ‏כן.‏ רק אני ואבו.‏
חופשיים כציפורי דרור.‏ - ‏נשמע נפלא.‏
זה לא הרבה.‏
אבל יש לנו נוף נהדר.‏
הארמון נראה מדהים,‏ נכון?‏
נפלא ממש.‏
מעניין איך ההרגשה לגור בתוכו.‏ עם משרתים ושמשים.‏
בטח.‏ אנשים שאומרים לך מה לעשות ומה ללבוש.‏
יותר טוב מכאן.‏ לקבץ אוכל ולחמוק מהשומרים.‏
אינך חופשייה לבחור בעצמך.‏
אתה מרגיש כל כך.‏.‏.‏ - ‏את פשוט.‏.‏.‏
לכוד.‏ - ‏לכודה.‏
מניין את?‏
מה זה משנה?‏ ברחתי מביתי,‏ ואיני מתכוונת לחזור.‏
באמת?‏ למה?‏
אבי מכריח אותי להתחתן.‏ - ‏זה נורא.‏
אבו!‏
מה?‏ - ‏אבו אומר.‏.‏.‏
שזה לא הוגן.‏
באמת?‏ - ‏כן,‏ כמובן.‏
יש לאבו משהו נוסף לומר?‏
הוא היה רוצה לעזור,‏ לו רק יוכל.‏
אמור לו שזה נחמד מאוד מצדו.‏
הנה הם.‏
הם רודפים אחריי.‏ - ‏הם רודפים אחריי.‏
הם רודפים אחרייך?‏ - ‏הם רודפים אחריך?‏
אבי ודאי שלח אותם.‏.‏.‏ - ‏את בוטחת בי?‏
מה?‏ - ‏את בוטחת בי?‏
כן.‏ - ‏אז קפצי!‏
אנחנו כל הזמן נתקלים זה בזה,‏ מה,‏ חתול אשפתות?‏
רוצי.‏ ברחי.‏ מהר.‏
עכשיו תושלך לצינוק.‏
עזבו אותי.‏ - ‏שחרר אותו.‏
תראו,‏ חבר'ה.‏ חתלתולת אשפתות.‏
סלק ידיך ממנו.‏ בפקודת הנסיכה!‏
הנסיכה יסמין.‏ - ‏הנסיכה?‏!‏
מה את עושה מחוץ לארמון?‏ ועוד בחברת חתול האשפתות הזה?‏
אין זה עניינך.‏ עשה כמצוותי.‏ שחרר אותו.‏
בשמחה,‏ הנסיכה.‏ אלא שפקודותיי באות היישר מג'אפר.‏
תצטרכי לדבר על כך אתו.‏ - ‏וכך אעשה.‏
ג'אפר?‏
נסיכתי.‏
ג'אפר,‏ אני תקוע.‏ - ‏כיצד אוכל להיות לך לעזר?‏
השומרים תפסו נער בשוק.‏ בפקודתך.‏
אביך הפקיד בידיי את השמירה על החוק והסדר באגברה.‏
הנער פושע.‏ - ‏מה פשעו?‏
אני לא יכול לנשום.‏ - ‏ובכן.‏.‏.‏
חטיפת הנסיכה,‏ כמובן.‏ - ‏אם תוכל רק.‏.‏.‏
הוא לא חטף אותי.‏ ברחתי.‏
חי ראשי.‏
כמה מרגיז.‏ לו רק ידעתי.‏.‏.‏
מה כוונתך?‏
למרבה הצער,‏ גזר דינו של הנער כבר הוצא אל הפועל.‏
איזה גזר דין?‏ - ‏מוות.‏
בעריפת ראש.‏ - ‏לא.‏.‏.‏
צר לי כל כך,‏ נסיכתי.‏
כיצד יכולת?‏
נו.‏ איך הלך?‏ -‏אני חושב שהיא קיבלה את זה לא רע.‏
הכול באשמתי,‏ ראג'ה.‏
אינני יודעת אפילו את שמו.‏
זו הייתה הנסיכה.‏ אני לא מאמין.‏
היא חשבה ודאי שאני טיפש גמור.‏
אבו,‏ כאן למטה.‏
עזור לי להשתחרר.‏
היא הייתה בצרה.‏
היא הייתה שווה את זה.‏
אל תדאג,‏ אבו,‏ לא אראה אותה עוד.‏
אני כלב מצורע,‏ שכחת?‏ וישנו חוק.‏
היא חייבת להינשא לנסיך.‏
היא ראויה לנסיך.‏
אני טיפש.‏
אתה טיפש,‏ רק אם תוותר,‏ ילדי.‏
מי אתה?‏ - ‏אסיר שפל רוח כמוך.‏
אך יחדיו נוכל אולי להיות יותר מכך.‏
אני מקשיב.‏ - ‏ישנה מערה,‏ בני.‏
מערת קסמים,‏
מלאה אוצרות שעין אדם לא ראתה כדוגמתם.‏
אוצרות שירשימו,‏ חושבני,‏ אפילו את נסיכתך.‏
ג'אפר,‏ אתה מוכן להזדרז?‏ אני מת פה.‏
אבל החוק קובע שרק נסיך.‏.‏.‏ - ‏לא שמעת על חוק הזהב?‏
בעל הזהב קובע את החוקים.‏
מדוע אתה רוצה לחלוק את האוצר אתי?‏
אני זקוק לזוג רגליים זריזות ולגב חזק שיתמוך בהן.‏
יש רק בעיה אחת.‏ המערה בחוץ,‏ ואנחנו כאן בפנים.‏
הדברים אינם תמיד כפי שהם נראים.‏
אם כך,‏ עשינו עסק?‏
מי מפריע את מנוחתי?‏
אני הוא.‏ אלאדין.‏
היכנס.‏
אל תיגע בדבר,‏ מלבד המנורה.‏
זכור,‏ בני.‏ הבא לי את המנורה.‏
וגמולך יינתן לך.‏
קדימה,‏ אבו.‏
תראה את זה.‏
מעט מזער מהאוצרות האלה יהפכו אותי לעשיר יותר מהסולטאן.‏
אבו!‏
אל תיגע בדבר.‏ חייבים למצוא את המנורה.‏
אתה מוכן להפסיק?‏
השתגעת?‏
מרבד קסמים.‏
צא החוצה.‏ לא נפגע בך.‏
הירגע,‏ אבו.‏ הוא לא נושך.‏
תודה.‏
חכה,‏ אל תלך.‏
אולי תוכל לעזור לנו.‏
אנחנו מחפשים מנורה.‏
אני חושב שהוא יודע היכן היא נמצאת.‏
חכה כאן.‏
זו המנורה?‏ לשם כך עשינו את כל הדרך.‏.‏.‏
אבו,‏ לא!‏
בוגדים!‏
נגעתם באוצר האסור!‏
לא תראו עוד אור יום!‏
שטיח,‏ קדימה.‏
אבו,‏ זה לא הזמן להילחץ.‏
תתחיל להילחץ.‏
עזור לי.‏ - ‏זרוק אליי את המנורה.‏
אני לא מחזיק מעמד.‏ תן לי יד.‏
קודם,‏ תן לי את המנורה.‏
כן!‏
סוף סוף.‏
מה אתה עושה?‏ - ‏מעניק לך את גמולך.‏
גמולך הנצחי.‏
היא שלי.‏ כולה שלי.‏
איפה היא?‏
לא.‏
לא!‏
יסמין?‏
יקירתי,‏ מה קרה?‏
ג'אפר עשה מעשה נורא.‏
הירגעי,‏ יקירה.‏ הכול יהיה בסדר.‏
ספרי לי הכול.‏
הראש שלי.‏.‏.‏
אנחנו לכודים.‏ הבן יונה הדו-‏פרצופי הזה.‏
מי שהוא לא יהיה,‏ הוא עזב מזמן עם המנורה.‏
גנב שעיר שכמוך.‏
היא נראית כמו גרוטאה ישנה וחבוטה.‏
אני חושב שרשום עליה משהו,‏
אך קשה לפענח את הכתב.‏
אחרי עשרת אלפים שנה,‏ מה הפלא שנתפס לך הצוואר?‏
רק רגע.‏
ואוו,‏ איזו הרגשה נפלאה להיות בחוץ.‏
טוב לחזור,‏ גבירותיי ורבותיי.‏ מניין אתה?‏ מה שמך?‏
אלאדין.‏
שלום,‏ אלאדין.‏ טוב לראות אותך אצלנו.‏
אני יכול לקרוא לך אל?‏ או פשוט דין?‏
מה דעתך על לדי?‏ נשמע מאוד נחמדי.‏
המכה שקיבלתי בראש הייתה חזקה יותר משחשבתי.‏
מעשן?‏ אכפת לך?‏
סליחה,‏ צ'יטה,‏ מקווה שלא חרכתי את פרוותך.‏
מרבדי,‏ לא התראינו איזה אלפיים שנות.‏ תן ציצית.‏
אתה הרבה יותר קטן מהאדון הקודם.‏ או שאני גדלתי.‏
תסתכל עליי בפרופיל,‏ אני נראה לך שונה?‏
חכה רגע.‏ אני האדון שלך?‏
הוא לומד מהר.‏
מה אתה רוצה?‏ המרשים בשריריו,‏
המיוחל,‏
שרבים ניסו לחקות,‏ אך לא הצליחו לשכפל.‏
שכפל,‏ שכפל,‏ שכפל.‏
ג'יני מהמנורה!‏
היישר מהמנורה,‏ להגשמת משאלותיך.‏
תודה.‏ - ‏ואוו.‏
הגשמת משאלותיי?‏ - ‏שלוש,‏ אם לדייק.‏
לא כולל משאלה לקבל עוד משאלות.‏
כך בדיוק.‏ שלוש.‏ אחת,‏ שתיים,‏ שלוש.‏
אין החזרות או החלפות.‏
עכשיו אני יודע שאני באמת חולם.‏ - ‏אתה לא קולט מה יש לך ביד.‏
למה שלא תהרהר בדבר,‏ בזמן שאאיר את עיניך?‏
"‏לעלי באבא היו ארבעים שודדים,‏ לשחרזדה אלף סיפורים.‏
"‏אך לך,‏ ידידי,‏ התמזל המזל,‏ כי בשרוולך
"‏קסם שלעולם לא נכשל.‏
"‏הכוח כעת נמצא בידך,‏
"‏התותחים הכבדים עכשיו לצדך.‏
"‏יש לך ואוו,‏ בום בום בום,‏ או-‏לה-‏לה.‏
"‏רק שפשף את המנורה ואני אומר,‏
"‏מר אלאדין,‏ מה מבקש אדוני היקר?‏
"‏תן לי לרשום את הזמנתך.‏
"‏חבר כמותי מעולם לא היה לך.‏
"‏העולם הוא מסעדה ורב המלצרים הוא אני.‏
"‏את כל רצונותיך לחש באוזני.‏
"‏מעולם לא היה לך חבר כמותי.‏
"‏כן,‏ אדוני,‏ השירות הוא נר לרגלינו.‏
"‏אתה הבוס,‏ המלך,‏ השליט.‏
"‏אמור מה תרצה,‏ כל מה שיש בתפריט.‏
"‏אולי עוד קצת בקלאווה?‏
"‏קצת מטור א',‏ כל המנות בטור ב'?‏
"‏אני ידידך האמתי,‏
"‏מעולם לא היה לך חבר כמותי.‏
"‏חבריך יכולים לעשות את זה?‏
"‏או את זה?‏
"‏האם חבריך יכולים לשלוף את זה.‏.‏.‏
"‏מהכובע?‏
"‏האם חבריך יכולים לעשות.‏.‏.‏
"‏תאווה לעיניים.‏.‏.‏
"‏האם הם יכולים לומר 'אברקדברה'
"‏ולגרום להן להיעלם?‏
"‏אל תשב כך סתם,‏ שמוט לסת ופעור עיניים.‏
"‏המענה לתפילותיך הוא פה,‏ לא בשמים.‏
"‏אני שלך בחינם,‏ עם תעודות.‏
"‏קיבלת ג'יני,‏ אין צורך בתודות.‏
"‏יש לי דחף בהול לעזור לך.‏
"‏אז מה אמור נא לי,‏ מה משאלתך?‏
"‏יש לך רשימה ארוכה,‏ ללא ספק.‏
"‏כל שעליך לעשות הוא לשפשף.‏
"‏מר אלאדין היקר,‏ הבע משאלה או שתיים או שלוש.‏
"‏אני שולט בעניינים,‏ אדוני הנכבד,‏ אתה תמיד בראש.‏
"‏מעולם לא היה לך חבר.‏.‏.‏
"‏מעולם לא היה לך חבר כמותי!‏
"‏מעולם לא היה לך חבר כמותי.‏"‏
"מחיאות כפיים"
אז מה תזמין?‏
תעניק לי כל שלוש משאלות שאבקש?‏
כמעט.‏ ישנם כמה תנאים.‏ "‏יד רוחצת יד"‏.‏
למשל?‏ -‏הכלל הראשון.‏ אני לא הורג אף אחד.‏
אז אל תבקש.‏
כלל שני.‏ אני לא גורם לאף אחד להתאהב.‏
מתוקון קטן שלי.‏
כלל שלישי.‏ אני לא מחזיר אנשים מן המתים.‏
לא מחזה מלבב.‏ אני לא אוהב לעשות זאת.‏
פרט לכך,‏ כל מה שתבקש.‏
תנאים?‏ כלומר,‏ מגבלות?‏ מגבלות על משאלות?‏
איזה ג'יני!‏ אפילו להחיות מתים הוא לא יכול.‏.‏.‏
הוא בטח גם לא יכול להוציא אותנו מהמערה הזאת.‏
נצטרך למצוא את הדרך החוצה בעצמנו.‏
סלח לי.‏
אתה מסתכל עליי?‏ שפשפת את המנורה שלי?‏
אתה הערת אותי?‏ אתה הבאת אותי לכאן?‏
ועכשיו אתה נוטש אותי?‏ לא נראה לי.‏
לא עכשיו.‏ אתה מקבל את משאלותיך.‏ שב.‏
במקרה חירום,‏ היציאות מכאן,‏ מכאן ומכאן.‏.‏.‏
אסור להוציא ידיים ורגליים מחוץ לשטיח.‏
ו.‏.‏.‏ יצאנו לדרך.‏
ג'אפר,‏ זו שערורייה.‏
אלמלא שרתת אותי נאמנה שנים כה רבות.‏.‏.‏
מעתה ואילך,‏ תביא בפניי את כל גזרי הדין של האסירים בממלכה.‏
לפני שכורתים להם את הראש.‏
אני מבטיחך בהן צדק שמקרה כזה לא יישנה.‏
יסמין,‏ ג'אפר,‏ הבה נניח לכל העסק המכוער הזה.‏
אנא.‏
סליחה,‏ מחילה וכפרה,‏ נסיכה.‏
נישואיי הכפויים יניבו תוצאה טובה אחת לפחות.‏
כשאהיה מלכה,‏ אוכל להיפטר ממך.‏
נחמד מאוד.‏ הכול בא על מקומו בשלום.‏
וכעת,‏ יסמין,‏ בחזרה לסוגיית המחזרים.‏.‏.‏
יסמין?‏
יסמין!‏
אילו רק השגתי את המנורה.‏
"‏אוכל להיפטר ממך"‏.‏.‏.‏
לחשוב שעלינו להמשיך להתחנף ללא יוצלח הזה
ולבתו הלא יוצלחית,‏ למשך שארית חיינו.‏
לא,‏ יאגו.‏ רק עד שתמצא לה בעל לא יוצלח.‏
או אז היא תגרש אותנו.‏
או תצווה שיכרתו את ראשנו.‏
רק רגע.‏ מה אם אתה תהיה הבעל הלא יוצלח?‏
מה?‏!‏ - ‏תישא את הנסיכה לאישה,‏ כן?‏
ואז תהיה לסולטאן.‏
אתחתן עם הסוררת.‏.‏.‏
אהפוך לסולטאן.‏.‏.‏
הרעיון קוסם לי בהחלט.‏ - ‏קוסם בהחלט.‏
ואז נשליך את אבאל'ה ואת האישה הקטנה מצוק גבוה.‏
אני אוהב איך שהראש המלוכלך שלך עובד.‏
ותודה שבחרתם לטוס עם "‏מרבד הקסמים"‏.‏
נא לא לקום עד שהשטיח יעצור לגמרי.‏
תודה.‏ שלום,‏ שלום.‏
ובכן,‏ מה דעתך על כך,‏ מר מוסטפא ספקני?‏
באמת הראית לי הפעם.‏
וכעת,‏ לשלוש המשאלות שלי.‏.‏.‏
כלום אוזניי מתעתעות בי?‏ שלוש?‏ משאלה אחת כבר ניצלת,‏ ילד.‏
לא הבעתי משאלה לצאת מהמערה.‏ עשית זאת בעצמך.‏
אין מילים בפי.‏
טוב,‏ ילד רע.‏ אבל לא עוד מתנות חינם.‏ -‏בסדר.‏
שלוש משאלות.‏ ושיהיו טובות.‏
מה משאלתך שלך?‏ - ‏שלי?‏
מעולם לא שאלו אותי מה משאלתי.‏ ובכן,‏ באשר לי.‏.‏.‏
תשכח מזה.‏ - ‏מה?‏
אני לא רוצה להגיד.‏ - ‏נו,‏ באמת.‏
לצאת לחופשי.‏
אתה אסיר?‏ - ‏זה חלק מכל הקטע של הג'יני.‏
כוחות קסם מופלאים.‏
ומרחב מחיה פצפון.‏ - ‏זה נורא ואיום.‏
הו,‏ החופש,‏ החופש.‏
לא לשאול כל הזמן "‏מה משאלתך"‏?‏
"‏מה משאלתך"‏?‏
להיות אדון לעצמי.‏
החופש הוא מתנה יקרה מכל אוצרות תבל.‏
אבל על מה אני מדבר?‏ אין סיכוי שזה יקרה.‏
תתעורר ותריח את החומוס.‏ - ‏מדוע לא?‏
האפשרות היחידה שלי לצאת לחופשי
היא באמצעות משאלה של אדוני.‏
אתה יכול לנחש כמה פעמים זה קרה.‏
אני אעשה זאת.‏ אני אשחרר אותך.‏
כן,‏ ממש.‏
אני מבטיח.‏ אשתמש במשאלה השלישית כדי להוציא אותך לחופשי.‏
טוב,‏ תמיד אפשר לקוות.‏
בוא נעשה קצת קסמים.‏
ובכן,‏ מה אתה רוצה יותר מכול?‏
טוב,‏ יש נערה אחת.‏.‏.‏
תשובה לא נכונה.‏ אמרתי לך שאני לא יכול לגרום לאנשים להתאהב.‏
אבל,‏ ג'יני,‏ היא חכמה ומצחיקה ו.‏.‏.‏
יפה?‏ - ‏יפהפייה!‏
יש לה עיניים שממש.‏.‏.‏ ושיער.‏
וכשהיא מחייכת.‏.‏.‏ - ‏אין כמו האהבה.‏
אך היא הנסיכה.‏ כדי שיהיה לי סיכוי,‏ אני.‏.‏.‏
אתה יכול להפוך אותי לנסיך?‏ - ‏בוא נראה.‏
עוף כיד המלך.‏ לא.‏
סרטן מלכותי.‏ אני שונא שהם עושים את זה.‏
סלט קיסר.‏
גם אתה,‏ ברוטוס?‏ לא.‏
"‏להכין לנסיך"‏.‏
זאת משאלה רשמית הפעם?‏ אמור את מילות הקסם.‏
ג'יני,‏ משאלתי היא שתהפוך אותי לנסיך.‏
קדימה!‏
קודם כול,‏ החליפה הזאת היא מה זה בסגנון המאה השלישית.‏
שלושה טלאים.‏ זאת אמירה אפנתית?‏
אנחנו קבצנים?‏ לא.‏ תלך אתי.‏
מוצא חן בעיניי.‏ מאוד גברי.‏
עדיין חסר לי משהו.‏ מה זה יכול להיות?‏
"‏אמצעי תחבורה"‏.‏.‏.‏
סליחה.‏ קופיף.‏ לכאן.‏
הנה הוא מגיע.‏ איזו כניסה מרשימה.‏
על גב הגמל החדש שלו.‏
זהירות.‏ הם יורקים.‏
לא מספיק.‏
עדיין לא מספיק.‏ מה חסר לי?‏
כן!‏ אסללומבו שימין דומבו.‏
איזה חדק!‏ תראו את זה.‏
אבו,‏ אתה נראה טוב.‏
יש לו תלבושת,‏ יש לו פיל,‏ אבל עוד לא סיימנו.‏
תחזיק חזק,‏ ילדון.‏ אתה הולך להיות כוכב.‏
הוד מלכותך,‏ מצאתי את הפתרון המושלם לבעיה עם בתך.‏
הבעיה עם הבת שלך.‏
באמת?‏ - ‏ממש כאן.‏
"‏אם הנסיכה לא בחרה בעל עד המועד הנקוב,‏
"יבחר הסולטאן את בעלה.‏"
אבל יסמין שנאה את כל המחזרים.‏
כיצד אוכל לבחור מישהו שהיא שונאת?‏
אל דאגה,‏ מלכי.‏ זה לא הכול.‏
"‏במקרה שלא יימצא נסיך מתאים,‏
"הנסיכה תינשא ל.‏.‏.‏"
מעניין.‏ - ‏מה?‏ למי?‏
"לווזיר המלכותי.‏" דומני,‏ שזה.‏.‏.‏
אני.‏
חשבתי שהחוק קובע שרק נסיך רשאי לשאת נסיכה.‏ אני משוכנע.‏.‏.‏
בשעת חירום יש לנקוט צעדי חירום,‏ אדוני.‏
צעדי חירום.‏
צווה על הנסיכה להינשא לי.‏
אצווה על הנסיכה.‏.‏.‏
אבל אתה זקן.‏
הנסיכה תינשא לי!‏
הנסיכה תינשא.‏.‏.‏
מה זה?‏ המוזיקה הזאת?‏
ג'אפר,‏ אתה חייב לבוא לראות את זה.‏
"‏פנו דרך לנסיך עלי.‏
"‏הביטו וראו זה הנסיך עלי.‏
"‏פנו דרך בבזאר הישן,‏
"‏פנה דרך לנסיך,‏ כמובן.‏
"‏בואו היו הראשונים לחזות בו פנים אל פנים.‏
"‏תקעו בחצוצרות והכו בתופים לקראתו,‏
"‏אתם תאהבו אותו.‏
"‏הנה עלי,‏ נסיך אצילי,‏ עלי אבאבווה.‏
"‏קודו קידה,‏ ברך כרעו,‏ הביטו וראו.‏
"‏ידידי,‏ אל נא תתרגש,‏
"‏במיטב מחלצותיך התלבש,‏
"‏עם פמלייתו מיד תיפגש.‏
"‏הנה עלי,‏ נסיך אצילי,‏ עלי אבאבווה.‏
"‏הוא חזק עד מאוד.‏ כמו עשרה גברים לפחות.‏
"‏מתייצב בפני כל הצבאות,‏
"‏מול אויבים ששולפים חרבות.‏
"‏מי אותם פיזר לכל רוח?‏ הנסיך עלי,‏ זה בטוח.‏
"‏יש לו שבעים וחמישה גמלים מזהב.‏ - ‏נכון שהם נפלאים,‏ ג'ון?‏
"‏טווסים סגולים לו חמישים ושלושה.‏ - ‏נהדר,‏ הרי.‏ אני מתה על הנוצות.‏
"‏בתחום החיות האקזוטיות,‏
"‏יש לו ממש גן חיות.‏
"‏ביבר שלם מהמעלה הראשונה.‏
"‏הנה עלי,‏ נסיך אצילי,‏ עלי אבאבווה.‏
"‏איזה גוף,‏ מה יש לומר?‏
"‏צאו בהמון לכיכר.‏
"‏התקינו את הרעלות
"‏ובואנה כולכן בו לבהות,‏ בנסיך עלי.‏
"‏יש לו תשעים וחמישה קופים מפרס
"‏ולראות אותם אפשר בחינם,‏ ללא קנס.‏
"‏יש לו עבדים,‏ משרתים ורצים.‏
"‏גאים לשרת ומאוד מרוצים.‏
"‏רק לא ברורה התמונה,‏ למי נאמנותם נתונה.‏
"‏הנסיך עלי.‏
"‏הנה עלי,‏ נסיך אצילי,‏ עלי אבאבווה.‏
"‏שמעתי שבתך הנסיכה היא היפה בכל הממלכה.‏
"‏וזו הסיבה,‏ אנשים יקרים
"‏שטרח הוא ובא מעבר להרים.‏
"‏עם שישים פילים,‏ עמוס לאמות לעייפה.‏
"‏עם דובים ואריות,‏ ותזמורת כלי נשיפה.‏
"‏עם ארבעים פקירים,‏ טבחים ואופים
"‏ובני כנף ששרים כשהם עפים.‏
"‏פנו דרך.‏.‏.‏
"לנסיך עלי.‏"
נהדר.‏ פשוט נפלא.‏
הוד מלכותו,‏ באתי ממרחקים לבקש את ידה של בתך.‏
הנסיך עלי אבאבווה.‏ כמובן.‏ אני שמח לפגוש אותך.‏
הווזיר המלכותי,‏ ג'אפר.‏ גם הוא שמח.‏
מאושר ממש.‏
חוששני,‏ הנסיך אבובו.‏.‏.‏ - ‏אבאבווה.‏
לא משנה.‏ אינך יכול להתפרץ לכאן ללא הזמנה ולצפות.‏.‏.‏
בחיי אללה,‏ איזה מכשיר מופלא.‏
אינך סבור שאוכל.‏.‏.‏
כמובן,‏ הוד מלכותך.‏ הרשה לי.‏
אדוני.‏ אני מוכרח להביע את התנגדותי.‏
הירגע,‏ ג'אפר.‏ אתה חייב ללמוד ליהנות קצת.‏
מנין בדיוק אמרת שבאת?‏
בטוחני שלא שמעת על המקום מעודך.‏
נסה אותי.‏ - ‏זהירות,‏ פולי.‏
תיזהר,‏ שטיח טיפש.‏
קח קרקר,‏ קח קרקר,‏ קח קרקר.‏.‏.‏
סורו מדרכי,‏ אני נוחת.‏ ג'אפר,‏ זהירות.‏
מרהיב,‏ הוד מעלתך.‏ - ‏נחמד מאוד.‏
כן,‏ נראה שממש נולדתי לכך.‏
עלם צעיר רב רושם.‏ וגם נסיך,‏ בנוסף לכך.‏
אם יתמזל מזלנו,‏ לא תיאלץ לשאת את יסמין לאישה.‏
אני לא סומך עליו,‏ אדוני.‏ - ‏הבלים.‏
אני מתגאה ביכולתי לשפוט את אופיין של הבריות.‏
בהחלט,‏ שופט אופי נהדר.‏ לא!‏
יסמין תאהב אותו.‏
אני בטוח שגם אני אוהב את הנסיכה יסמין.‏
הוד מעלתך,‏ לא.‏ עליי להתערב לטובתה של יסמין.‏
הוא לא שונה מהאחרים.‏
מדוע הוא סבור שדווקא הוא ראוי?‏
הוד מלכותך,‏ אני הנסיך עלי אבאבווה.‏
הנח לבתך לפגוש אותי.‏ ואזכה בלבה.‏
כיצד אתה מעז?‏ כולכם.‏
לקבוע את עתידי.‏ אני לא פרס שאתם יכולים לחלק.‏
אוי לי.‏
אל תדאג,‏ הנסיך עלי.‏ תן ליסמין זמן להירגע.‏
אני חושב שהגיע הזמן להיפרד לשלום מהנסיך אבובו.‏
מה אעשה?‏ יסמין לא רוצה לדבר אתי אפילו.‏
הייתי צריך לדעת שזו משאלה מטופשת להיות נסיך.‏
שחק כבר.‏
מהלך יפה.‏ אני לא מאמין,‏ אני מפסיד לשטיח.‏
ג'יני,‏ אני זקוק לעזרה.‏ - ‏בסדר,‏ תקשיב לי טוב.‏
אם אתה רוצה לכבוש את לב הנערה,‏
אתה צריך לירות ישר למטרה.‏ ברור?‏
מה?‏ - ‏אמור לה את.‏.‏.‏
האמת.‏
חס וחלילה.‏ אם יסמין תגלה שאני פרחח מהרחוב,‏ היא תצחק עליי.‏
נשים אוהבות גברים שמצחיקים אותן.‏
ועכשיו ברצינות,‏ אתה חייב להיות אתה עצמך.‏
זה הדבר האחרון שאני רוצה להיות.‏
טוב,‏ אני הולך לפגוש אותה.‏
אני צריך להיות חלקלק,‏ קליל,‏ בוטח בעצמי.‏
איך אני נראה?‏
כמו נסיך.‏
הנסיכה יסמין?‏
מי זה?‏ - ‏אני,‏ הנסיך עלי.‏
הנסיך עלי אבאבווה.‏
אינני חפצה לראותך.‏ - ‏בבקשה,‏ נסיכה.‏ תני לי הזדמנות.‏
הנח לי לנפשי.‏ - ‏ארצה,‏ חתלתולה.‏
מה שלום המחזר שלנו?‏
טובה,‏ טובה.‏ ארצה,‏ קיטי.‏
רק רגע.‏ אני מכירה אותך?‏
לא.‏
אתה מזכיר לי מישהו שפגשתי פעם בשוק.‏ -‏בשוק?‏
אני שולח את המשרתים שלי לערוך קניות בשוק.‏
יש לי אפילו משרתים שעורכים קניות בשוק עבור המשרתים האחרים.‏
לא ייתכן שפגשת אותי בשוק.‏
לא.‏ נראה שלא.‏
מספיק.‏ דבר עליה.‏
היא חכמה.‏.‏.‏
השיער,‏ העיניים.‏ לא חשוב,‏ העיקר שתאמר משהו.‏
הנסיכה יסמין,‏ את כל כך.‏.‏.‏
נפלאה.‏ נהדרת.‏ מקסימה.‏ דייקנית.‏
- ‏דייקנית?‏!‏ -‏סליחה.‏
יפה.‏ - ‏הצלה יפה.‏
אני גם עשירה,‏ אתה יודע.‏ - ‏כן.‏
בתו של הסולטאן.‏ - ‏אני יודע.‏
פרס נאה שכל נסיך ישמח לזכות בו.‏
נכון.‏ נסיך כמוני.‏
אזעקה!‏ - ‏נכון.‏ נסיך כמוך.‏
וכל טווס שחצן ונפוח אחר שפגשתי.‏
אס.‏או.‏אס!‏ הצילו!‏
לך תקפוץ מאיזו מרפסת.‏
עצור אותה.‏ אתה רוצה שאעקוץ אותה?‏ -‏עוף מפה.‏
טוב,‏ בסדר.‏ אבל זכור,‏ היה עצמך.‏
כן,‏ ממש.‏ - ‏מה?‏
את צודקת.‏
את לא פרס שזוכים בו.‏
את צריכה להיות חופשייה לבחור בעצמך.‏
אלך לדרכי.‏ - ‏לא!‏ -‏מה,‏ מה?‏
איך.‏.‏.‏
איך אתה עושה את זה?‏ - ‏זה שטיח קסמים.‏
הוא נפלא.‏
את.‏.‏.‏
לא היית רוצה לצאת לסיבוב,‏ נכון?‏
אנחנו יכולים לצאת משטח הארמון.‏ לראות את העולם.‏
זה בטוח?‏ - ‏בטח.‏ את בוטחת בי?‏
מה?‏ - ‏את בוטחת בי?‏
כן.‏
"‏אראה לך את העולם כולו.‏
"‏נוצץ,‏ זוהר,‏ מרהיב.‏
"‏אמרי לי,‏ נסיכה,‏ מתי לאחרונה שמעת לצו לבך?‏
"‏את עינייך אפקח,‏
"‏את כל פלאי תבל אראה לך.‏
"‏מעלה,‏ מטה ושוב למרומים,‏
"‏נפליג על שטיח קסמים.‏
"‏עולם חדש,‏
"‏תבל קסומה אראה לך.‏
"‏איש לא יאמר לנו לאן לפנות,‏
"‏או שאנו שוגים באשליות.‏
"‏עולם חדש,‏
"‏עולם מרהיב שכמותו טרם ראיתי.‏
"‏אך כאן למעלה,‏ הכול צלול ואמתי.‏
"‏זה עולם שלי ושלך.‏
"‏עולם שלי ושלך.‏
"‏מראות מופלאים,‏
"‏רגשות חדשים,‏
"‏שעולים וגואים בי,‏
"‏בשמים זרועי כוכבים.‏
"‏עולם חדש.‏ - ‏את עינייך פקחי.‏
"‏מיליון דברים חדשים לראות.‏ - ‏חכי,‏ יש עוד.‏
"‏כמו כוכב נופל
"‏הגעתי לכאן.‏
"‏לא אוכל לשוב אל עולמי הישן.‏ - ‏עולם חדש.‏
"‏בכל פינה הפתעה.‏ -‏אופק חדש בפנינו נפתח.‏ -‏בכל רגע חגיגה,‏
"‏נאסוף את הרגעים כולם,‏ יש לנו זמן.‏
"‏אחלוק עולם חדש זה אתך.‏
"‏עולם חדש,‏ - ‏עולם חדש.‏
"‏שם נרחף.‏
"‏מסע מופלא.‏ - ‏עולם נפלא.‏
"לך וגם לי.‏"
הכול קסום כל כך.‏ - ‏נכון.‏
חבל שאבו מחמיץ את זה.‏
לא.‏ הוא שונא זיקוקים.‏ הוא גם לא ממש אוהב לעוף.‏
זאת אומרת.‏.‏.‏
אוי,‏ לא.‏ - ‏אתה הנער מהשוק.‏ ידעתי.‏
מדוע שיקרת לי?‏ - ‏יסמין,‏ אני מצטער.‏
חשבת שאני טיפשה?‏ - ‏לא.‏ חשבת שלא אגלה?‏
לא,‏ אני.‏.‏.‏ קיוויתי שלא תגלי.‏
לא לכך התכוונתי.‏ - ‏מי אתה?‏ אמור לי את האמת.‏
האמת?‏
האמת היא שלפעמים אני אוהב להתלבש כאחד האדם.‏
כדי לחמוק מהלחצים שבחיי הארמון.‏
אך אני נסיך אמתי.‏ - ‏מדוע לא סיפרת לי?‏
את יודעת איך זה.‏
בן מלך בבגדי עני.‏ זה קצת מוזר,‏ לא?‏
לא כל כך מוזר.‏.‏.‏
לילה טוב,‏ נסיכי יפה התואר.‏ - ‏שינה ערבה,‏ נסיכה.‏
כן!‏
לראשונה בחיי,‏ העניינים מתחילים להסתדר.‏
תפוס אותו.‏
קשור אותו.‏
אני חושש שאינך רצוי פה עוד,‏ הנסיך אבובו.‏
חתיכת.‏.‏.‏ - ‏ודאו שלא ימצאו אותו לעולמים.‏
כרגיל.‏ אתה באמבטיה,‏ ומישהו חייב לשפשף את המנורה.‏.‏.‏
אל?‏ ילד,‏ צא מזה.‏
אין קיצורי דרך.‏ לא אוכל לעזור לך,‏ אם לא תביע משאלה.‏
אתה צריך לומר: "‏ג'יני,‏ אני רוצה שתציל את חיי"‏.‏ בסדר?‏
בחייך,‏ אלאדין.‏
נגיד שאמרת.‏
פריסקופ.‏
אל תבהיל אותי ככה.‏
ג'יני,‏ אני.‏.‏.‏
תודה,‏ ג'יני.‏ - ‏הו,‏ אל.‏
אני מתחיל לחבב אותך,‏ ילד.‏
לא שאני רוצה שנתחיל לבחור רהיטים.‏.‏.‏
יסמין.‏ - ‏אבא,‏ מעולם לא נהניתי כמו היום.‏
אני מאושרת.‏ - ‏את צריכה להיות מאושרת,‏ יסמין.‏
בחרתי לך בעל.‏
מה?‏ - ‏את תינשאי לג'אפר.‏
את מוכת אלם.‏ תכונה ראויה להערכה אצל אשת איש.‏
לא אנשא לך לעולם.‏
אבא,‏ אני בוחרת בנסיך עלי.‏ - ‏הנסיך עלי עזב.‏
כדאי שתסתכל שוב בכדור הבדולח שלך,‏ ג'אפר.‏
הנסיך עלי.‏ - ‏איך לעזא.‏.‏.‏
ספר לו את האמת,‏ ג'אפר.‏ ניסית לחסל אותי.‏
הבלים,‏ הוד מעלתך.‏
הוא משקר ביודעין.‏ - ‏ביודעין.‏.‏.‏
אבא,‏ מה קרה לך?‏ - ‏אני יודע מה קרה לו.‏
חי נפשי.‏ -‏הוד מעלתך,‏ ג'אפר שולט בך באמצעות המטה.‏
מה?‏ ג'אפר?‏
בוגד שפל שכמותך.‏ -‏הוד מלכותך,‏ אני יכול להסביר הכול.‏
שומרים!‏ שומרים!‏ - ‏זהו זה.‏ אנחנו מחוסלים.‏
תחפור בור גדול מספיק לשנינו.‏
אסרו את ג'אפר לאלתר!‏
זה עוד לא הסוף,‏ בחורצ'יק.‏
מצאו אותו.‏ חפשו בכל מקום!‏
יסמין,‏ את בסדר?‏ - ‏כן.‏
ג'אפר,‏ יועצי הנאמן,‏ רקח מזימות נגדי כל הזמן הזה.‏
זה נורא,‏ נורא ואיום.‏ כיצד אוכל.‏.‏.‏
האם זה נכון?‏ בתי מצאה סוף סוף את בחיר לבה?‏
השבח לאללה!‏
נערי הנפלא.‏ אני יכול לנשק אותך.‏
אבל לא,‏ אשאיר זאת ל.‏.‏.‏
עלינו לחתן אתכם מיד.‏
כן,‏ ותחיו באושר ועושר.‏
ואז אתה,‏ בני,‏ תהיה לסולטאן.‏
סולטאן?‏ - ‏כן.‏ עלם חמודות שכמוך.‏
אדם כליל המעלות שכמותך הוא בדיוק מה שדרוש לממלכה.‏
אנחנו חייבים לצאת מכאן.‏ אני צריך להתחיל לארוז.‏
רק את החפצים החיוניים.‏ צריך לקחת רובים,‏ סכינים.‏.‏.‏
מה עם התמונה הזאת?‏ לא יודע.‏ אני נראה בה מוזר.‏
הו,‏ לא.‏ הוא השתגע.‏ הוא ירד מהפסים.‏
ג'אפר,‏ ג'אפר!‏ תשתלט על עצמך.‏
לא עליי.‏ - ‏הנסיך עלי הוא הפרחח אלאדין.‏
המנורה בידיו,‏ יאגו.‏ - ‏המנוול.‏.‏.‏
אך אתה תוציא אותה מידיו.‏ - ‏אני?‏
סולטאן?‏ הם רוצים שאהיה הסולטאן?‏
יחי כובש הלבבות.‏
אלאדין,‏ זה עתה זכית בלבה של הנסיכה.‏ מה תכניותיך לעתיד?‏
השורה שלך היא: "‏אשחרר את הג'יני"‏.‏
ברגע שתהיה מוכן.‏ ג'יני.‏.‏.‏
אני לא יכול.‏ - ‏בטח שאתה יכול.‏
פשוט אמור: "‏ג'יני,‏ משאלתי היא שתצא לחופשי"‏.‏
אני רציני!‏
אני מצטער,‏ באמת.‏
אבל הם רוצים שאהיה סולטאן.‏ לא,‏ שהנסיך עלי יהיה סולטאן.‏
בלעדיך,‏ אני סתם אלאדין.‏
אל,‏ ניצחת.‏ - ‏בזכותך.‏
רק בזכותך אני זוכה להערכה.‏
מה יקרה אם יגלו שאיני נסיך?‏ מה יקרה אם יסמין תגלה זאת?‏
אאבד אותה.‏
ג'יני,‏ אני לא יכול להסתדר בלעדיך.‏
אני לא יכול לשחרר אותך.‏
אני מבין.‏ הרי כבר שיקרת לכל האחרים.‏
כבר הרגשתי מקופח.‏
וכעת,‏ אם תסלח לי,‏ אדוני.‏
ג'יני,‏ אני באמת מצטער.‏
בסדר.‏ תישאר בפנים.‏
מה אתם מסתכלים?‏
תראו,‏ אני.‏.‏.‏ אבו,‏ אני מצטער.‏
חכו.‏ בחייכם.‏
מה אני עושה?‏
ג'יני צדק.‏
אני חייב לספר ליסמין את האמת.‏
עלי,‏ אתה מוכן לבוא הנה?‏
הגיעה השעה.‏
יסמין,‏ היכן את?‏
בחוץ,‏ בגן.‏ מהר.‏ - ‏אני בא.‏
יש לך בעיה,‏ ורדרד?‏
ג'אפר ישמח לראות אותך.‏
"‏כל הכבוד,‏ יאגו"‏.‏ עזוב אותך.‏.‏.‏
לא,‏ באמת.‏ בסולם מאחת עד עשר,‏ אתה במקום האחד עשר.‏
ג'אפר,‏ אתה אדיב מדי.‏ אני מתבייש.‏ אני מסמיק.‏
בני אגרבה,‏ בתי בחרה לה חתן!‏
הוא איש ישר לבב.‏ - ‏יסמין?‏
עלי,‏ איפה היית?‏
יסמין,‏ אני חייב לספר לך משהו.‏
כל העיר נקבצה לשמוע את הכרזתו של אבא.‏
הרשו לי להציג בפניכם.‏.‏.‏ - ‏יסמין,‏ הקשיבי לי.‏ אינך מבינה.‏
בהצלחה.‏ - ‏את הנסיך עלי אבאבווה!‏
תראה אותם.‏ מריעים לחתול האשפתות הזה.‏
שיריעו.‏
אל,‏ אני מתחיל.‏.‏.‏
נדמה לי שזה לא הוא.‏
בתפקיד אל ישחק הערב גבר גבוה,‏ אפל ומכוער.‏
כעת אני הוא אדונך.‏ - ‏מזה בדיוק חששתי.‏
ג'יני,‏ מלא את משאלתי הראשונה.‏
אני רוצה לשלוט בממלכה.‏ כסולטאן.‏
תיפח רוחי.‏
מה זה?‏ מה מתרחש פה?‏
שומו שמים.‏ מה קורה לי?‏ - ‏אבא!‏
ג'אפר,‏ בוגד נתעב שכמוך.‏ - ‏הוד מלכותו הבוגד הנתעב,‏ בשבילך.‏
באמת?‏ אנחנו עוד נראה.‏
המנורה.‏ - ‏אצל המוצא הישר,‏ אבובו.‏
ג'יני,‏ לא!‏
מצטער,‏ ילדון.‏ יש לי אדון חדש עכשיו.‏
ג'אפר,‏ אני פוקד עליך לחדול.‏
מישהו אחר נותן את הפקודות כעת.‏
סוף סוף,‏ תשתחוו אתם בפניי.‏
לעולם לא נשתחווה בפניך.‏ - ‏למה אני לא מופתע?‏
אם לא תשתחוו בפני הסולטאן,‏ תיפלו אפיים ארצה בפני המכשף!‏
ג'יני,‏ משאלתי השנייה.‏
משאלתי היא להיות המכשף האדיר ביותר בעולם!‏
ג'יני,‏ עצור.‏
גבירותיי ורבותיי,‏
ברכת שלום חמה בנוסח אגרבה למכשף ג'אפר.‏
ועכשיו,‏ איפה היינו?‏
אה,‏ כן.‏ השפלה עד עפר.‏
ארצה,‏ ילד.‏
נסיכתי.‏ יש מישהו שאני רוצה שתפגשי.‏
ג'אפר,‏ הסר את ידיך ממנה!‏
"‏הנסיך עלי,‏ כן זה מפליא,‏ דומה כי השתנה קצת.‏
"‏קראי את שפתיי,‏ וכן בחיי,‏ זה המצב.‏
"‏מישהו מהעבר שלפתע חזר,‏
"‏אך שקריו נחשפו וזה העיקר.‏
"אמרי שלום לנסיך עלי היקר שלך.‏"
או שמא נקרא לו בשמו,‏ אלאדין?‏
עלי.‏.‏.‏ -‏יסמין,‏ ניסיתי לספר לך.‏ פשוט.‏.‏.‏
"‏אם כן,‏ מסתבר שעלי הוא לא יותר מסתם אלאדין.‏
"‏נוכל פשוט,‏ למי אכפת אם יחיה או ימות.‏
"‏אופיו הבעייתי מביא בזאת אותי,‏
"‏לשלוח אותו למסע בכיוון אחד.‏ עתידו ייחתם,‏
"‏נכסיו יוקפאו,‏ גורלו יסתתם,‏ בקצווי תבל,‏ הידד!‏"‏
שלום.‏ - ‏להתראות.‏
"הנסיך עלי לשעבר.‏"
אבו.‏.‏.‏
אבו!‏
אבו,‏ הכול באשמתי.‏
הייתי צריך לשחרר את הג'יני כפי שהבטחתי.‏
אבו,‏ אתה בסדר?‏
אני מצטער,‏ אבו.‏
הצלחתי להרוס הכול.‏ איכשהו.‏
אני חייב לחזור ולתקן את מה שקלקלתי.‏
שטיח.‏
אבו,‏ תתחיל לחפור.‏
כן.‏
כן!‏ יש!‏
וכעת,‏ חזרה לאגרבה.‏ קדימה.‏
שליט בובה,‏ רוצה קרקר?‏ הנה.‏ הנה הקרקר שלך.‏
דחוף אותם לגרונך.‏ קרקרים רבים ככל שתחפוץ.‏
מספיק.‏ ג'אפר,‏ הנח לו.‏
לבי דואב כשאני רואה אותך מושפלת כך,‏ יסמין.‏
תכשיט יפה שכמותך
צריך לעטר את זרועו של הגבר החזק ביותר בתבל.‏
מה אמרת,‏ יקירתי?‏
אתך לצדי,‏ כמלכתי.‏.‏.‏ - ‏לעולם לא!‏
אלמד אותך לקח.‏
ג'יני.‏
כעת אבקש את משאלתי האחרונה.‏
משאלתי היא שהנסיכה יסמין תתאהב בי נואשות.‏
אדוני,‏ ישנם כמה נספחים.‏ "‏יד רוחצת יד"‏.‏
אל תענה לי.‏ ענק כחול ומגושם.‏
עשה כפי שאני מצווה עליך,‏ עבד.‏
ג'אפר.‏.‏.‏
לא שמתי לב כמה אתה יפה תואר לפני כן.‏
כך טוב יותר.‏
ועכשיו,‏ חתלתולה,‏
ספרי לי עוד קצת על עצמי.‏
אתה גבוה,‏ מסתורי.‏
מיטיב להתלבש.‏ - ‏אל.‏ ידידי הצעיר.‏
אהובי.‏
אל,‏ אני לא יכול לעזור לך.‏ אני עובד אצל הפסיכופת הזה.‏
מה תעשה?‏ - ‏אני חתול אשפתות,‏ שכחת?‏
אאלתר משהו.‏ - ‏הרווחים המקסימים שבין שיניך.‏.‏.‏
המשיכי.‏ - ‏וזקנך כה.‏.‏.‏
פתלתל.‏
לבי נפל שדוד.‏ - ‏ג'אפר.‏.‏.‏
וחתול האשפתות?‏ - ‏איזה חתול אשפתות?‏
זה היה.‏.‏.‏
אתה.‏ כמה פעמים עוד אצטרך להרוג אותך?‏
קחי את המנורה.‏
לא!‏
נסיכה,‏ זמנך תם.‏
יסמין.‏
כל הכבוד,‏ ג'אפר.‏.‏.‏
אתי לא משחקים.‏
אבו!‏ - ‏העניינים מתפוררים לנגד עיניך.‏
הבנת?‏
אני רק מתחיל להתחמם.‏
בוא נילחם פנים אל פנים,‏ נחש מוג לב?‏
נחש,‏ אני?‏
אולי תרצה לראות עד כמה ארסי אני יכול להיות.‏
"נעץ את חרבך בנחש.‏"
אתה אל תתערב.‏
"‏ג'אפר,‏ ג'אפר,‏ איזה גבר.‏ מלבדו אין.‏.‏.‏"‏
אלאדין.‏
יסמין,‏ חכי.‏
שוטה שכמוך.‏
חשבת שתוכל להכריע את היצור החזק ביותר עלי אדמות.‏
מחץ אותו,‏ ג'אפר.‏ מחץ אותו כמו.‏.‏.‏
ללא הג'יני,‏ ילדי,‏ אתה אפס.‏
הג'יני.‏
הג'יני חזק יותר ממך.‏
מה?‏ - ‏הוא העניק לך את כוחך.‏
והוא יכול ליטול אותו ממך.‏ - ‏אל,‏ למה אתה מערב אותי?‏
תודה בזה,‏ ג'אפר,‏ אתה עדיין רק במקום השני.‏
הצדק אתך.‏ כוחו אכן עולה על כוחי.‏
אך לא לאורך זמן.‏
הילד השתגע.‏ הוא שיכור ממכות.‏
מפגש אחד יותר מדי עם נחש.‏ - ‏עבד,‏ זו משאלתי השלישית.‏
משאלתי היא להיות ג'יני כל-‏יכול.‏
משאלתך היא פקודה לי.‏ יופי,‏ אל.‏
הכוח.‏
הכוח המוחלט.‏
מה עשית?‏ - ‏בטחי בי.‏
העולם מונח לרגליי,‏ כדי שאשלוט בו.‏
לא כל כך מהר,‏ ג'אפר.‏ לא שכחת משהו?‏
ביקשת להיות ג'יני?‏ משאלתך הוגשמה.‏
מה?‏ - ‏עם כל הכרוך בה.‏
לא!‏
אני יוצא מכאן.‏ - ‏כוחות קסם מופלאים.‏
ומרחב מחיה פצפון.‏
אל,‏ גאון קטן שלי.‏
תעיף את המקור שלך מהפרצוף שלי.‏
שתוק,‏ אידיוט.‏ - ‏אל תגיד לי לשתוק.‏
הרשה לי.‏ עשרת אלפים שנה במערת קסמים יצננו אותו.‏
שתוק.‏.‏.‏
יסמין,‏ אני מצטער ששיקרתי לך ואמרתי שאני נסיך.‏
אני יודעת מדוע עשית זאת.‏
אני משער ששעת הפרידה הגיעה.‏
החוק הטיפשי הזה.‏ זה לא הוגן.‏
אני אוהבת אותך.‏
אל,‏ אין בעיה.‏ עדיין נותרה לך משאלה אחת.‏
רק תבקש,‏ ומיד תשוב להיות נסיך.‏
אבל מה עם שחרורך לחופשי?‏
מה הם חיי נצח של עבדות
לעומת אהבת אמת?‏
אל,‏ לעולם לא תמצא נערה כמותה.‏
האמן לי,‏ אני יודע.‏ מניסיון.‏
יסמין,‏ אני אוהב אותך.‏
אך עליי להפסיק להעמיד פנים.‏ - ‏אני מבינה.‏
ג'יני,‏ משאלתי היא שתהיה חופשי.‏ - ‏נסיך אחד יוצא לדרך.‏
מה?‏
ג'יני,‏ אתה חופשי.‏
אני חופשי.‏ אני חופשי.‏
מהר,‏ בקש משאלה.‏ אמור: "‏אני רוצה את הנילוס"‏.‏
אני רוצה את הנילוס.‏ - ‏אתה יכול לרצות.‏.‏.‏
איזו הרגשה נפלאה!‏
אני חופשי.‏ סוף סוף.‏
אני יוצא לדרך.‏ לראות עולם.‏
ג'יני,‏ אתגעגע אליך.‏ - ‏גם אני,‏ אל.‏
לא חשוב מה יאמרו כולם,‏
בעיניי תמיד תהיה נסיך.‏
הוא צודק.‏ הוכחת שאתה ראוי לבתי,‏ ככל שהדברים נוגעים לי.‏
הבעיה היא בחוק.‏
אבא?‏ - ‏אני הסולטאן או לא?‏
מיום זה ואילך,‏ הנסיכה תינשא לכל מי שתחפוץ.‏
הוא.‏ אני בוחרת.‏.‏.‏
אני בוחרת בך,‏ אלאדין.‏
קראי לי אל.‏
כולכם,‏ בואו הנה.‏ חיבוק קבוצתי.‏
אכפת לך אם אנשק את הקוף?‏
כדור פרווה.‏.‏.‏
אני לא יכול להזיק כאן יותר.‏ אני הולך.‏
להתראות,‏ זוג יונים שכמותכם.‏
מרבדי,‏ צ'או.‏ אני שייך להיסטוריה.‏
בעצם לא,‏ למיתולוגיה.‏
לא משנה לי.‏ אני חופשי!‏
"‏עולם חדש.‏ - ‏חיים חדשים.‏
"‏לי וגם לך,‏
"עולם חדש!‏"
"הסוף"
הסתכלתם.‏.‏.‏
"אלאדין"
עברית: שלומי שורצולד
הפקת כתוביות: אולפני אלרום
"‏אראה לך את העולם כולו.‏
"‏נוצץ,‏ זוהר,‏ מרהיב.‏
"‏אמרי לי,‏ נסיכה,‏ מתי לאחרונה שמעת לצו לבך?‏
"‏את עינייך אפקח,‏
"‏את כל פלאי תבל אראה לך.‏
"‏מעלה,‏ מטה ושוב למרומים,‏
"‏נפליג על שטיח קסמים.‏
"‏עולם חדש,‏
"‏תבל קסומה אראה לך.‏
"‏איש לא יאמר לנו לאן לפנות,‏
"‏או שאנו שוגים באשליות.‏
"‏עולם חדש,‏
"‏עולם מרהיב שכמותו טרם ראיתי.‏
"‏אך כאן למעלה,‏ הכול צלול ואמתי.‏
"‏זה עולם שלי ושלך.‏
"‏מראות מופלאים,‏
"‏רגשות חדשים,‏
"‏שעולים וגואים בי,‏
"‏בשמים זרועי כוכבים.‏
"‏עולם חדש.‏ - ‏את עינייך פקחי.‏
"‏מיליון דברים חדשים לראות.‏ - ‏חכי,‏ יש עוד.‏
"‏כמו כוכב נופל
"‏הגעתי לכאן.‏
"‏לא אוכל לשוב אל עולמי הישן.‏ - ‏עולם חדש.‏
"‏אופק חדש בפנינו נפתח.‏
"‏נאסוף את הרגעים כולם,‏ יש לנו זמן.‏
"‏אחלוק עולם חדש זה אתך.‏
"‏עולם חדש,‏ - ‏עולם חדש,‏
"‏תבל קסומה אראה לך.‏
"‏איש לא יאמר לנו לאן לפנות,‏
"‏או שאנו שוגים באשליות.‏
"‏עולם חדש,‏ - ‏בכל פינה הפתעה.‏
"‏אופק חדש בפנינו נפתח.‏ - ‏בכל רגע חגיגה,‏
"‏נאסוף את הרגעים כולם,‏ יש לנו זמן.‏
"‏את הרגעים כולם.‏.‏.‏ - ‏יש לנו זמן.‏
"‏אחלוק עולם חדש זה אתך.‏
"‏עולם חדש,‏ - ‏עולם חדש,‏
"‏שם נרחף.‏ - ‏שם נרחף.‏
"‏מסע מופלא.‏ - ‏עולם נפלא.‏
"לך וגם לי.‏"